NORAKSTS

|  |  |
| --- | --- |
| 25.07.2024. | Nr.8/5 |

###### JELGAVAS VALSTSPILSĒTAS PAŠVALDĪBAS 2024. GADA 23. MAIJA

###### SAISTOŠO NOTEIKUMU NR.24-24

###### “REKLĀMU UN REKLĀMAS OBJEKTU IZVIETOŠANA PUBLISKĀS VIETĀS VAI VIETĀS, KAS VĒRSTAS PRET PUBLISKU VIETU JELGAVAS VALSTSPILSĒTĀ” PRECIZĒŠANA

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – 4** (A.Pagors, G.Kurlovičs, A.Rublis, A.Tomašūns), **ATTURAS – nav**,

Jelgavas valstspilsētas pašvaldības dome 2024. gada 23. maijā izdeva saistošos noteikumus Nr.24-24 “Reklāmu un reklāmas objektu izvietošana publiskās vietās vai vietās, kas vērstas pret publisku vietu Jelgavas valstspilsētā” (turpmāk – Saistošie noteikumi) un nosūtīja Vides aizsardzības un reģionālās attīstības ministrijai (turpmāk – Ministrija) atzinuma sniegšanai.

2024. gada 7. jūnijā saņemts Ministrijas 2024. gada 7. jūnija atzinums Nr.1- 18/3650 par Saistošajiem noteikumiem (turpmāk – atzinums), kurā Ministrija izteikusi iebildumus par atsevišķām Saistošo noteikumu normām un lūgusi Saistošos noteikumus precizēt.

Ņemot vērā minēto, kā arī ievērojot atzinumā izteiktos iebildumus un priekšlikumus un saskaņā ar Pašvaldību likuma 47.panta piekto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības 2024. gada 23. maija saistošajos noteikumos Nr.24-24 “Reklāmu un reklāmas objektu izvietošana publiskās vietās vai vietās, kas vērstas pret publisku vietu Jelgavas valstspilsētā” (pielikumā) šādus precizējumus:

1. Izteikt 3.punktu šādā redakcijā:

“3. Tiesības izvietot reklāmu vai reklāmas objektu, izņemot afišu un slietni, publiskās vietās vai vietās, kas vērstas pret publisku vietu, ir personām, kas Ministru kabineta noteiktajā kārtībā Jelgavas valstspilsētas pašvaldības iestādes “Centrālā pārvalde” Būvvaldē (turpmāk – Būvvalde) saņēmušas atļauju un samaksājušas pašvaldības nodevu. Afišas pēc pašvaldības nodevas samaksas uz Jelgavas valstspilsētas pašvaldībai (turpmāk – Pašvaldība) piederošiem afišu stabiem vai stendiem izvieto Pašvaldības iestāde “Kultūra”.

2. Svītrot 6.punktu, attiecīgi mainot turpmāko punktu numerāciju.

3. Izteikt 9.punktu šādā redakcijā:

“8. Izvietojot reklāmu vai reklāmas objektu, jāsaglabā konkrētās pilsētvides apbūves raksturs”.

4. Svītrot 12.8.apakšpunktu.

5. Svītrot 13. un 14. punktu, attiecīgi mainot turpmāko punktu numerāciju.

6. Izteikt 18.punktu šādā redakcijā:

“15. Reklāmas objektiem ar piesaisti zemei, kuru augstums nepārsniedz 2,5 m, Jelgavas valstspilsētas administratīvajā teritorijā vēlams ievērot vienotu stilu, vēlams atbilstoši Noteikumu 1.pielikumā noteiktajam paraugam, izņemot reklāmas objektus ar piesaisti zemei, kas tiek izvietoti promenādē gar Driksas upi”.

1. Izteikt 19.punktu šādā redakcijā:

“16. Promenādē gar Driksas upi kuģošanas līdzekļa īpašniekam vai tiesiskajam valdītājam ir atļauts izvietot reklāmas objektu ar piesaisti zemei, vēlams atbilstoši Noteikumu 2. pielikumā noteiktajam paraugam, ja ir noslēgts zemes nomas līgums ar Pašvaldību. Reklāmas objekts jāizvieto pie kuģošanas līdzekļa piestātnes atbilstoši saskaņojumam ar Pašvaldības iestādi “Pilsētsaimniecība”.

1. Izteikt 20.punktu šādā redakcijā:

“17. Izvietojot reklāmu vai reklāmas objektu, nedrīkst aizsegt skatu uz ielas perspektīvu, tos jāizvieto neizjaucot pilsētai raksturīgās arhitektoniskās vides koptēlu. Reklāmas objekts nedrīkst traucēt videonovērošanu”.

1. Svītrot 21.punktā vārdus:

“un jāņem vērā uz ēkas fasādes jau izvietoto reklāmu kompozicionālais risinājums.”.

1. Svītrot 22.punktu.
2. Svītrot 23.punktā vārdus “konstatēta patvaļīga fasādes pārbūve vai atjaunošana”.
3. Svītrot 25.punktu.
4. Izteikt 26.punktu šādā redakcijā:

“21. Pie azartspēļu organizēšanas vietām un pie naktsklubiem izkārtnei aizliegts izmantot gaismas efektus, digitālos ekrānus un citus tamlīdzīgus reklāmas objektus.”

1. Izteikt 32.punktu šādā redakcijā:

“27. Ja Noteikumu 24. punktā noteiktajā termiņā nav veikti nepieciešamie pasākumi reklāmas vai reklāmas objekta bīstamības novēršanai, Pašvaldība veic attiecīgās reklāmas vai reklāmas objekta demontāžu. Ar demontāžu saistītos izdevumus sedz reklāmas devējs vai reklāmas objekta īpašnieks”.

1. Svītrot 34.punktu.
2. Papildināt Saistošos noteikums ar 29.punktu šādā redakcijā:

“29. Par Noteikumu 3.punktā noteikto prasību neievērošanu fiziskajām personām un juridiskajām personām piemēro brīdinājumu vai naudas sodu fiziskām personām no divām naudas soda vienībām līdz simts naudas soda vienībām, juridiskām personām no divām naudas soda vienībām līdz trīs simts naudas soda vienībām”.

1. Papildināt Saistošos noteikumus ar 30.punktu šādā redakcijā:

“30. Par Noteikumu 4.punktā noteikto prasību neievērošanu piemēro brīdinājumu vai naudas sodu fiziskām personām no divām naudas soda vienībām līdz simts naudas soda vienībām, juridiskām personām no divām naudas soda vienībām līdz trīs simts naudas soda vienībām”.

1. Papildināt Saistošos noteikumus ar 31.punktu šādā redakcijā:

“31. Par Noteikumu 5.punktā noteikto prasību neievērošanu piemēro brīdinājumu vai naudas sodu fiziskām personām no divām naudas soda vienībām līdz simts naudas soda vienībām, juridiskām personām no divām naudas soda vienībām līdz trīs simts naudas soda vienībām”.

1. Papildināt Saistošos noteikumus ar 32.punktu šādā redakcijā:

“32. Par Noteikumu 9.punktā noteikto prasību neievērošanu piemēro brīdinājumu vai naudas sodu fiziskām personām no divām naudas soda vienībām līdz simts naudas soda vienībām, juridiskām personām no divām naudas soda vienībām līdz trīs simts naudas soda vienībām”.

1. Papildināt Saistošos noteikumus ar 33.punktu šādā redakcijā:

“33. Par Noteikumu 10.punktā noteikto prasību neievērošanu piemēro brīdinājumu vai naudas sodu fiziskām personām no divām naudas soda vienībām līdz simts naudas soda vienībām, juridiskām personām no divām naudas soda vienībām līdz trīs simts naudas soda vienībām”.

1. Papildināt Saistošos noteikumus ar 34.punktu šādā redakcijā:

“34. Par Noteikumu 11.punktā noteikto prasību neievērošanu piemēro brīdinājumu vai naudas sodu fiziskām personām no divām naudas soda vienībām līdz simts naudas soda vienībām, juridiskām personām no divām naudas soda vienībām līdz trīs simts naudas soda vienībām”.

1. Papildināt Saistošos noteikumus ar 35.punktu šādā redakcijā:

“35. Par Noteikumu 17.punktā noteikto prasību neievērošanu piemēro brīdinājumu vai naudas sodu fiziskām personām no divām naudas soda vienībām līdz simts naudas soda vienībām, juridiskām personām no divām naudas soda vienībām līdz trīs simts naudas soda vienībām”.

1. Papildināt Saistošos noteikumus ar 36.punktu šādā redakcijā:

“36. Par Noteikumu 24.punktā noteikto prasību neievērošanu piemēro brīdinājumu vai naudas sodu fiziskām personām no divām naudas soda vienībām līdz simts naudas soda vienībām, juridiskām personām no divām naudas soda vienībām līdz trīs simts naudas soda vienībām”.

1. Papildināt Saistošos noteikumus ar 37.punktu šādā redakcijā:

“37. Par Noteikumu 25.punktā noteikto prasību neievērošanu piemēro brīdinājumu vai naudas sodu fiziskām personām no divām naudas soda vienībām līdz simts naudas soda vienībām, juridiskām personām no divām naudas soda vienībām līdz trīs simts naudas soda vienībām”.

1. Papildināt Saistošos noteikumus ar 38.punktu šādā redakcijā:

“38. Par Noteikumu 26.punktā noteikto prasību neievērošanu piemēro brīdinājumu vai naudas sodu fiziskām personām no divām naudas soda vienībām līdz simts naudas soda vienībām, juridiskām personām no divām naudas soda vienībām līdz trīs simts naudas soda vienībām”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. jūlijā